Euzkadi (egunkaria)

Euzkadi 1913ko otsailaren 1ean kaleratzen hasi zen egunkari abertzale eta elebiduna izan zen.

Bi denboralditan Bilboko Posta kalean argitaratu zen. Lehenbizikoan, 1913tik Primo de Riveraren diktadura ezarri arte, Euzko JEL-Batzak argitaratu zuen, eta Evaristo Bustintza Kirikiño izan zen euskal atalaren zuzendaria. Bigarrenean, 1931ko urtarrila eta 1937ko ekaina bitartean, Euzko Alderdi Jeltzaleak argitaratu zuen. Maiztasuna irregularra izan zuen sei urteko ibilbidean, eta sarritan ez zen egunero atera. Bigarren denboraldi honetan, Euzkadin, beste askoren artean, Lauaxetak eta Orixek idatzi zuten.

Desjabetzapena 
1937ko uztailaren 6an, EAJri Euzkadiren inprimategia desjabetu, eta hainbat urtez El Correo Español baliatu zen hartaz, espainiar falangisten egunkaria, Diario de la Falange Española Tradicionalista y de las JONS izenarekin.

Erreferentziak

Kanpo estekak 
   "Euzkadi" 1931 eta 1937 arteko zenbaki guztiak Euskal Prentsaren Lanak orrian irakurgai
   "Euzkadi" egunkariaren ale guztiak liburukliken irakurgai

Desagertutako Euskal Herriko egunkariak
EAJko aldizkariak
Euzko JEL-Batza
Euskarazko egunkariak
Bilboko historia
Bilboko egunkariak
1930eko hamarkada